Document ID: 32005R1709

NARIADENIE KOMISIE (ES) č. 1709/2005
z 19. októbra 2005,
ktorým sa stanovuje odhadovaná produkcia olivového oleja, ako aj výška jednotnej podpory, ktorá sa môže splatiť vopred pre hospodársky rok 2004/2005
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady č. 136/66/EHS z 22. septembra 1966 o vytvorení spoločnej organizácie trhu s olejmi a tukmi (1),
so zreteľom na nariadenie Rady (EHS) č. 2261/84 zo 17. júla 1984, ktorým sa ustanovujú všeobecné pravidlá na poskytovanie podpory na výrobu olivového oleja a podpory organizáciám výrobcov olivového oleja (2), a najmä na jeho článok 17a ods. 1,
keďže:
(1)
Z článku 5 nariadenia č. 136/66/EHS vyplýva, že jednotná podpora produkcie sa musí prispôsobiť v rámci každého členského štátu, ktorého účinná produkcia presahuje príslušné národné garantované množstvo uvedené v odseku 3 tohto článku. S cieľom zhodnotiť význam tohto prekročenia by bolo vhodné pri Grécku, Španielsku, Francúzsku, Taliansku a Portugalsku zohľadniť odhady produkcie stolových olív vyjadrené v množstve olivového oleja na základe príslušných koeficientov uvedených pre Grécko v rozhodnutí Komisie 2001/649/ES (3), pre Španielsko v rozhodnutí Komisie 2001/650/ES (4), pre Francúzsko v rozhodnutí Komisie 2001/648/ES (5), pre Taliansko v rozhodnutí Komisie 2001/658/ES (6) a pre Portugalsko v rozhodnutí Komisie 2001/670/ES (7).
(2)
Článok 17a ods. 1 nariadenia (EHS) č. 2261/84 stanovuje, že z dôvodu vymedzenia jednotnej výšky podpory na výrobu olivového oleja, ktorá sa môže splatiť vopred, je potrebné vymedziť odhadovanú produkciu, ktorá sa vzťahuje na príslušný hospodársky rok. Túto výšku treba stanoviť na takú úroveň, aby sa predišlo akémukoľvek riziku povinnej platby pestovateľom oleja. Uvedená výška sa vzťahuje aj na stolové olivy vyjadrené v množstve olivového oleja.
(3)
Za účelom stanovenia odhadovanej produkcie musia členské štáty oznámiť Komisii údaje vzťahujúce sa na predpoklady produkcie olivového oleja a v prípade potreby na predpoklady produkcie stolových olív pre jednotlivé hospodárske roky. Komisia sa môže odvolávať aj na iné informačné zdroje. Bolo by vhodné stanoviť na tomto základe odhadovanú produkciu každého členského štátu pre olivový olej a stolové olivy vyjadrené v množstve olivového oleja.
(4)
Pri určovaní výšky preddavku treba vziať do úvahy zrážky za činnosti zlepšovania kvality produkcie olivového oleja a stolových olív, ktoré sú uvedené v článku 5 ods. 9 nariadenia č. 136/66/EHS a v článku 4a ods. 1 nariadenia Rady (ES) č. 1638/98 (8).
(5)
Opatrenia uvedené v tomto nariadení sú v súlade so stanoviskom Riadiaceho výboru pre tuky,
PRIJALA TOTO NARIADENIE:
Článok 1
1. Pre hospodársky rok 2004/2005 sa odhadovaná produkcia olivového oleja vrátane produkcie uvedenej v odseku 2 rovná:
-
480 711 ton pre Grécko,
-
1 117 841 ton pre Španielsko,
-
3 189 ton pre Francúzsko,
-
951 528 ton pre Taliansko,
-
45 050 ton pre Portugalsko.
-
33 ton pre Slovinsko.
2. Pre hospodársky rok 2004/2005 sa odhadovaná produkcia stolových olív vyjadrená v ekvivalente olivového oleja rovná:
-
10 900 ton pre Grécko na základe koeficientu ekvivalencie 13 %,
-
59 131 ton pre Španielsko na základe koeficientu ekvivalencie 11,5 %,
-
167 ton pre Francúzsko na základe koeficientu ekvivalencie 13 %,
-
2 281 ton pre Taliansko na základe koeficientu ekvivalencie 13 %,
-
730 ton pre Portugalsko na základe koeficientu ekvivalencie 11,5 %.
3. Pre hospodársky rok 2004/2005 sa jednotná výška preddavku podpory na produkciu rovná:
-
117,36 EUR na 100 kilogramov pre Grécko,
-
81,50 EUR na 100 kilogramov pre Španielsko,
-
117,36 EUR na 100 kilogramov pre Francúzsko,
-
67,12 EUR na 100 kilogramov pre Taliansko,
-
117,36 EUR na 100 kilogramov pre Portugalsko,
-
117,36 EUR na 100 kilogramov pre Slovinsko.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 19. októbra 2005

Labels: 17
19
6